CELEX: 62018TA0299
Language: bg
Date: 2019-06-13 00:00:00
Title: Дело T-299/18: Решение на Общия съд от 13 юни 2019 г. — Strabag Belgium/Парламент (Обществени поръчки за строителство — Процедура за възлагане на обществени поръчки — Строителни работи от общ изпълнител за сградите на Европейския парламент в Брюксел — Отхвърляне на офертата на един оферент и възлагане на поръчката на други оференти — Оферта с необичайно ниска стойност — Жалба за отмяна — Необжалваем акт — Недопустимост — Задължение за мотивиране — Явна грешка в преценката)

19.8.2019   
            
            
               BG
            
            
               Официален вестник на Европейския съюз
            
            
               C 280/40
            
         
      Решение на Общия съд от 13 юни 2019 г. — Strabag Belgium/Парламент
      (Дело T-299/18) (1)
      
      (Обществени поръчки за строителство - Процедура за възлагане на обществени поръчки - Строителни работи от общ изпълнител за сградите на Европейския парламент в Брюксел - Отхвърляне на офертата на един оферент и възлагане на поръчката на други оференти - Оферта с необичайно ниска стойност - Жалба за отмяна - Необжалваем акт - Недопустимост - Задължение за мотивиране - Явна грешка в преценката)
      (2019/C 280/56)
      Език на производството: френски
      
         Страни
      
      
         Жалбоподател: Strabag Belgium (Антверпен, Белгия) (представители: първоначално M. Schoups, K. Lemmens и M. Lahbib, впоследствие M. Schoups, K. Lemmens и M. Thomas, avocats)
      
         Ответник: Европейски парламент (представители: P. López-Carceller, Z. Nagy, D. Simon)
      
         Предмет
      
      Жалба на основание член 263 ДФЕС за отмяна, от една страна, на решението на Парламента от 19 април 2018 г., с което се потвърждава решението му от 24 ноември 2017 г. да отхвърли направената от жалбоподателя оферта и да възложи на петима оференти обществената поръчка с предмет „Рамков договор, включващ строителни работи от общ изпълнител за сградите на Европейския парламент в Брюксел (Белгия)“ (покана за представяне на оферти 06/D 20/2017/M036), и от друга страна, на допълнението към доклада на Парламента за оценка на офертите от 26 март 2018 г.
      
         Диспозитив
      
      
                  1)
               
               
                  
                     Отхвърля жалбата.
                  
               
            
                  2)
               
               
                  
                     Осъжда Strabag Belgium да заплати съдебните разноски, включително тези по обезпечителното производство.
                  
               
            
         (1)  ОВ C 259, 23.7.2018 г.